**Ljubljana, 22. 3. 2017.**

Izborna skupština Hrvatskoga društva Ljubljana – izvještaj

Peta redovita izborna skupština HDL-a održala se 18. ožujka u 18.30 sati poslije odličnog predavanja dr. Sanje Vulić Vranković. Zbog nedovoljnog broja prisutnih članova s početkom smo pričekali 30 minuta, nakon čega je kvorum bio dovoljan.

Poslije slovenske i hrvatske himne započeli smo skupštinu, koju je otvorio g. Petar Antunović. Nakon formalnih točaka (izbor predsjednika, zapisničara, ovjerovitelja i verifikacijske komisije) čuli smo izvještaj predsjednika o radu Društva u proteklom razdoblju, izvještaj predsjednika Izvršnog odbora o realizaciji programa te financijski izvještaj i izvještaje Nadzornog odbora i Disciplinskog suda.

Izglasali smo promjenu 41. člana Statuta o broju članova i sastavu Izvršnog odbora, čime smo broj aktivnih članova u IO s 11 smanjili na 7.

Kao dugogodišnji predsjednik Društva g. Petar Antunović na vlastitu želju prepustio je vođenje društva, a drugi su ga članovi suglasno potvrdili za počasnog predsjednika Društva.

Tako su u vodstvu nastupile neke promjene, pa je tajnica društva postala Anita Koritnik, predsjednik IO je Milan Pavelić, potpredsjednik HDL-a ostaje Ante Pandža, a predsjednik je postao Filip Božić.

Osim novih organa prisutni članovi potvrdili su i plan djelovanja Društva za 2017. godinu te financijski plan.

Skupština je završila druženjem članova uz domjenak do večernjih sati.

**Mr. Filip Božić  
predsjednik Hrvatskoga društva Ljubljana**